**มาตรการแก้ไขปัญหายาเสพติดปี 2559**

ต่อจากนี้ไป ขอเชิญรับฟังไทยคู่ฟ้า ครับ

รัฐบาลเดินหน้ามาตรการแก้ไขปัญหายาเสพติดซึ่งเป็นวาระสำคัญแห่งชาติ เพื่อลดจำนวนผู้กระทำผิดเกี่ยวกับยาเสพติดและป้องกันการเข้าสู่วงจรการกระทำผิดให้เห็นผลอย่างชัดเจน โดยกำหนดแผนงานในปี 2559 เชื่อมโยงการทำงานตั้งแต่ระดับกระทรวง จังหวัด อำเภอ หมู่บ้าน และชุมชน ประกอบด้วย ด้านการป้องกัน เน้นการสร้างภูมิคุ้มกัน ป้องกันการแพร่ระบาดยาเสพติดในกลุ่มเด็กและเยาวชน ผู้ใช้แรงงาน และประชาชนทั่วไป ด้านการบำบัดและติดตามช่วยเหลือ โดยการฟื้นฟูผู้ติดยาเสพติดในระบบสมัครใจ และติดตามดูแลช่วยเหลือโดยทีมสหวิชาชีพ และด้านการปราบปราม จะขจัดผู้ค้าและเครือข่ายยาเสพติด ผู้มีอิทธิพล ตัดวงจรการค้ายาเสพติด และพัฒนาระบบการสกัดกั้นลำเลียงยาเสพติดตามแนวชายแดนอย่างเด็ดขาด ทั้งนี้ รัฐบาลคาดว่ามาตรการดังกล่าวจะช่วยสร้างภูมิคุ้มกันให้กับสังคม และผลักดันให้ประเทศไทยเข้มแข็ง ห่างไกลจากยาเสพติดอย่างยั่งยืน

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี